Ir-Regolament tal-Kummissjoni (EEC) Nru 3561/85
tas-17 ta' Diċembru 1985
dwar tagħrif dwar spezzjonijiet ta' attivitajiet tas-sajd imwettqa minn awtoritajiet nazzjonali ta' kontroll
IL-KUMMISSJON TAL-KOMUNITAJIET EWROPEJ,
Wara li kkunsidraw it-Trattat li jwaqqaf il-Komunità Ekonomika Ewropea,
Wara li kkunsidraw ir-Regolament tal-Kunsill (EEC) Nru 2057/82 tad-29 ta' Ġunju 1982 li jwaqqaf ċerti miżuri ta' kontroll għall-attivitajiet tas-sajd minn bastimenti ta' l-Istati Membri [1], kif emendat bir-Regolament (EEC) Nru 1729/83 [2] u b'mod partikolari l-Artikolu 13 tiegħu,
Billi l-Artikolu 1 tar-Regolament (EEC) Nru 2057/82 jeħtieġ li l-Istati Membri jispezzjonaw bastimenti tas-sajd dwar konservazzjoni u miżuri ta' kontroll li jieħdu azzjoni penali jew amministrattiva meta jiġu osservati rregolaritajiet; billi bis-saħħa ta' l-Artikolu 5 ta' dak ir-Regolament, il-Kummissjoni għandha tkun avżata dwar l-ispezzjonijiet u kontrolli mwettqa u r-riżultati tagħhom; billi huwa għalhekk meħtieġ li jiġi speċifikat f'liema forma it-tagħrif għandu jiġi mgħoddi lill-Kummissjoni;
Billi l-miżuri li għalihom jipprovdi dan ir-Regolament huma skond l-opinjoni tal-Kumitat li Jimmaniġġa r-Riżorsi tas-Sajd,
ADDOTTAT DAN IR-REGOLAMENT:
L-Artikolu 1
1. Kull sena, sa l-1 ta' Marzu, l-Istati Membri għandhom jikkomunikaw mal-Kummissjoni dwar is-sena kalendarja ta' qabel
(a) in-numru ta' jiem ta' spezzjonijiet fuq il-baħar imwettqa mill-bastimenti nazzjonali ta' spezzjoni f'kull diviżjoni ICES, reġjun NAFO u/jew reġjun CECAF;
(b) it-tagħrif fil-forma kif imniżżla fl-Anness dwar
- spezzjonijiet ta' bastimenti tas-sajd mwettqa fuq il-baħar jew fil-port u tal-qabdiet imniżżla l-art,
- twissijiet uffiċjali bil-miktub mogħtija,
- penalitajiet amministrattivi imposti,
- irregolaritajiet miġjuba quddiem il-qorti.
2. Għall-għanijiet ta' dan ir-Regolament:
- "Twissijiet uffiċjali bil-miktub mogħtija" għandha tfisser notifikazzjoni bil-miktub mill-awtoritajiet lill-kaptan jew persuna oħra responsabbli għal dik l-irregolarità, li ma tinġiebx quddiem il-qorti, irregolaritajiet magħmula minnu u bil-penalitajiet li jistgħu jiġu imposti jekk l-irregolarità terġa ssir,
- "penalitajiet amministrattivi imposti" penalitajiet finanzjarji u penalitajiet oħra imposti mill-awtoritajiet bħala riżultat ta' rregolarità jew irregolarità ta' deċiżjoni amministrattiva meħuda bħala riżultat li jolqtu ħażin l-attivitajiet tal-kaptan jew xi persuna oħra responsabbli għal xi rregolarità,
- "irregolaritajiet miġjuba quddiem il-qorti" tfisser irregolaritajiet miġjuba quddiem il-qorti, tkun xi tkun l-azzjoni tal-qorti.
3. Il-Kummissjoni għandha tipprovdi lill-Istati Membri b'riassunt tat-tagħrif li tirċievi bis-saħħa tal-paragrafi 1 u 2.
L-Artikolu 2
Dan ir-Regolament għandu jidħol fis-seħħ fit-tielet jum li jiġi wara dak li fih jiġi ppublikat fil-Ġurnal Uffiċjali tal-Komunitajiet Ewropej.
Għandu jkun japplika mill-1 ta' Jannar 1987.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-17 ta' Diċembru 1985.